cyanic-selkie/wikianc huggingface dataset:
Norgesmesterskapet i orientering 2014
Sprint
Sted: Trondheim Lengde: 2.92 km
Mellomdistanse
Sted: Dikemark Lengde: 5.37 km
Langdistanse
Sted: Dikemark Lengde: 13.45 km
Ultralang distanse
Sted: Førde Lengde: 23.6 km
Nattorientering
Sted: Klæbu Lengde: 10.53 km
Sprintstafett
Dato: 25. mai
Sted: Trondheim
Ahmed Naseer Bunda
Ahmed Naseer Bunda (født 15. mai 1932 i Rawalpindi) var en pakistansk landhockeyspiller som deltok i de olympiske leker 1956 i Melbourne og 1960 i Roma.
Naseer ble olympisk mester i landhockey under Sommer-OL 1960 i Roma. Han var med på det pakistanske laget som vant landhockeyturneringen. Pakistan vant kvartfinalen med 2-0 over Tyskland, i semifinalen slo de Storbritannia med 1-0 og i finalen beseiret de India med 1-0.
Fire år tidligere, under Sommer-OL 1956 i Melbourne vant han en sølvmedalje i landhockey. Pakistan vant semifinalen over Storbritannia med 3-2 men tapte finalen mot India med 0-1.
Visp (distrikt)
Visp er et distrikt i den sveitsiske kantonen Wallis.
Kommuner
Visp består av 19 kommuner:
Thomas Schönlebe
Thomas Schönlebe (født 6. august 1965 i Frauenstein) er en tidligere tysk friidrettsutøver (400 m). Han vant gullmedaljen på distansen under VM 1987 i Roma. Under løpet satte Schönlebe ny europarekord på 44,33 som fremdeles står den dag i dag. Året tidligere hadde Schönlebe blitt nr to under EM 1986 i vesttyske Stuttgart bak Roger Black. En av hans siste prestasjoner var bronse med det tyske stafettlaget under VM 1993 på hjemmebane i Stuttgart.
Samuel Jones
Samuel Symington Jones (født 1880, død 13. april 1954) var en amerikansk friidrettsutøver.
I årene 1901, 1903 og 1904 vant Jones høydehopp under mesterskapet til Amateur Athletic Union. Under OL 1904 i St. Louis gikk han til topps med et hopp på 1,80 m. Han deltok også i tresteg, der kom han på sjuendeplass i finalen.
Han studerte ved New York University og arbeidet som ingeniør, deretter som lærer.
Kenny Drew
Kenny Drew (født 28. august 1928 i New York City, død 4. august 1993 i København) var en dansk-amerikansk jazzmusiker (piano), kjent fra flere innspillinger og samarbeid med norske musikere.
Han spilte et tidlig boogie-woogie-piano, spilte i lokalt band med Sonny Rollins, Jackie McLean og Art Taylor, lot seg inspirere av Bud Powell, og debuterte på plate med Howard McGhee (1950). Drew medvirket på utgivelser med Sonny Stitt quartet, Charlie Parker quintet, Oscar Pettiford sextet, Miles Davis sextet, Sonny Rollins quartet, Buddy De Francos besetninger, ledet sin egen Kenny Drew trio (med Art Blakey] og Curly Russell), Clifford Brown/Max Roach septet, Zoot Sims quintet, Sonny Criss quintet og en rekke andre. Han ledet egen kvartett i Los Angeles til utgivelsen Talkin' & watching (1955–1957), spilte med John Coltrane (blant annet på dennes Blue Train), Dinah Washington og Philly Joe Jones.
Etter å ha flyttet til Paris (1961) og København (1964) var han aktiv på Jazzhus Montmartre i en årrekke, og besøkte også Moldejazz en rekke ganger (1965-68/75/86), sågar Kongsberg Jazzfestival (1968/73). Med Karin Krog utkom plate (1970), og han spilte også med norske Ditlef Eckhoff. Drew spilte meget i trio med Mads Vinding og Ed Thigpen, samt i varierte besetninger med Niels-Henning Ørsted Pedersen.
Svømming under Sommer-OL 1980
Svømming under Sommer-OL 1980. Det ble konkurrert i 26 svømmeøvelser, 13 for menn og 13 for kvinner under OL 1980 i Moskva. Øst-Tyskland ble beste nasjon med tolv gullmedaljer foran Sovjetunionen med åtte.
Quintus Fulvius Flaccus
I 212 ble han igjen konsul og kjempet i den andre punerkrig. Han ble beseiret av Hannibal i det første slaget ved Capua, vant så en seier over Hanno den store, erobret leiren hans ved Beneventum og erobret så Capua i 211 mens han tjente som prokonsul. I sin fjerde periode som konsul (209) tok han tilbake Lucania og Bruttium. Han motsatte seg den afrikanske ekspedisjonen til Scipio Africanus i 205 og døde kort tid etterpå.
Kjell Sundvall
Kjell Gösta Sundvall (født 1953 i Norrbotten, oppvokst i Älvsbyn) er en svensk filmregissør.
Sundvall har blant annet regissert en serie filmer om politimannen Martin Beck og han sto bak den norske filmatiseringen av Tom Egelands thriller Ulvenatten.
SVO-språk
SVO-språk (SVO: subjekt–verbal–objekt) er et begrep i språktypologien om språk der rekkefølgen av setningsledd i pragmatisk umarkerte helsetninger opptrer i formen subjekt–verbal–objekt. Norsk regnes som et SVO-språk.
Et eksempel er setningen Jeg slo Ivar, der jeg er subjekt, slo er verbal og Ivar er objekt. Andre ledd, for eksempel adverbial, kan komme mellom disse leddene, og vi kaller fortsatt rekkefølgen SVO. For eksempel er rekkefølgen også SVO i setningen Jeg slo ikke Ivar. Derimot har vi ikke SVO-rekkefølge i setningen I går slo jeg Ivar. Her er rekkefølgen VSO.
Språk kan typologiseres på grunnlag av den vanligste eller minst markerte leddrekkefølgen i setninger. SVO-språk er således språk som har denne leddrekkefølgen som den umarkerte rekkefølgen. Engelsk er et eksempel på et SVO-språk; VSO-språk og SOV-språk er også vanlig blant verdens språk. Det kan diskuteres om norsk er et SVO-språk, i og med at rekkefølgen blir VSO når det står et adverbial først i setningen, og dette er en vanlig setningskonstruksjon i norsk. Mange grammatikere mener derfor at norsk bedre klassifiseres som et V2-språk enn som et SVO-språk; det betyr at det grunnleggende prinsippet for norsk leddrekkefølge er at verbalet står i andre posisjon. For eksempel:
Jeg slo Ivar. / Ivar slo jeg. / I går slo jeg Ivar. / Ikke slo jeg Ivar i går. / Spett slo jeg ikke Ivar med i går.
Klaus Theweleit
Liv og forfatterskap
Theweleit ble født i 1942 i Østpreussen. Faren hans var jernbanearbeider. Theweleit studerte tysk og engelsk litteratur i Kiel og Freiburg. Fra 1969 til 1972 jobbet han som freelancejournalist og for en offentlig radiostasjon (Südwestfunk).
Theweleit er mest kjent for å ha skrevet om soldatene i de såkalte Freikorps, dvs. paramilitære pro-fascistiske grupper som opererte i Tyskland i mellomkrigstiden. Han skrev en avhandling om mentaliteten som lå bak skjønnlitteraturen og selvbiografiene disse soldatene la igjen etter seg, og utvidet det senere til tobindsverket Männerphantasien ("Mannsfantasier"). Theweleit dro på innsikter fra blant andre Norbert Elias, Gilles Deleuze og Wilhelm Reich.
Det handlet om å vise hvordan et samfunn kan forme et menneske til å bli nazist og beredt til  å drepe andre mennesker på grunn av denne overbevisningen. Theweleit beskriver Freikorps-soldatenes fascistiske psyke og hvordan de opplever en rus av å drepe og gå i krigen – en rus som mennene ikke kan komme i nærheten av andre steder enn som soldater, torturister, bødler, politi, o.l. Med dette ville han vise hvordan fascisme ikke er et resultat av ideologisk manipulasjon og falsk bevissthet, men heller en samfunnsmessig situasjon som frembringer det verste i mennesket. Det fantes ikke noe skille mellom hva soldatene egentlig ville og udådene de endte opp med å utføre. Det som vanligvis ville blitt oppfattet som psykisk patologi blir under fascismen fremhevet til normalitet.
Männerphantasien er blant annet oversatt til engelsk og svensk. Den er med vilje formulert i en personlig og ikke-akademisk stil. Theweleit har skrevet bøker om en rekke andre emner, deriblant fotball, og kvinnefremstillinger i litteratur og film.
Theweleit bor i dag i Freiburg i Baden-Württemberg. Han lever som fri skribent og tar undervisningsoppdrag andre steder i Europa og i USA. Han underviser også ved institutt for sosiologi ved universitetet i Freiburg og ved det tyske film- og fjernsynsakademi i Berlin. I 1998 ble han utnevnt til professor i kunst og teori ved kunsthøyskolen i Karlsruhe.
Bornholms amt
Bornholms amt ble opprettet i 1662 og avløste dermed Hammershus len. Amtet var det eneste som ikke ble endret av reformene i 1793 og 1970, og bestod uendret fra 1662 til 1. januar 2003, da amtet og øyens 5 kommuner ble slått sammen til Bornholms regionskommune.
De 16 sognekommuner og 6 købstadskommuner var før kommunereformen i 1970 alle underlagt amtets tilsyn, i motsetning til resten av landet, hvor købstadskommunene ikke var del av et amt og derfor var underlagt Innenriksministeriet.
Bornholms amt bestod av fire herreder:
Den 1. april 1970 ble amtets sogn innlemmet i fem nye kommuner:
Kåre Lilleholt
Kåre Lilleholt (født 10. september 1952) er en norsk jusprofessor ved Universitetet i Oslo.
Japansk vingenøtt
Japansk vingenøtt (Pterocarya rhoifolia) er et løvfellende tre i valnøttfamilien. Det blir opptil 30 m høyt. Bladene er finnete og 20–25 cm lange. Treet vokser langs bredden av elver og bekker. Japansk vingenøtt finnes hovedsakelig i Japan, men forekommer også i Laoshan i den østlige kinesiske provinsen Shandong.
Kåre Lilleholt
Lillholt ble cand. jur. ved UiO i 1979, dr. juris. ved Universitetet i Bergen i 1986 og har tidligere vært professor ved UiB og Norges Handelshøyskole. Han har siden 2006 vært professor ved Universitetet i Oslo og har også drevet egen advokatpraksis.
Lilleholt jobber særlig innenfor feltene formuerett, boligrett, kontraktsrett og komparativ rett. Han har gitt ut en rekke bøker og har blant annet vært redaktør for de nyeste utgavene av Knophs Oversikt over Norges rett, i tillegg har han sittet i flere offentlige lovutvalg.
Han har også vært medlem av Språkrådet og har blant annet vært leder av nynorskseksjonen.
Barrington Moore
Barrington Moore (født 12. mai 1913, død 16. oktober 2005) var en amerikansk historisk sosiolog, som også regnes som en vesentlig bidragsyter til statsvitenskapen og da i særdeleshet komparativ politikk.
Moore tok i 1941 doktorgraden i sosiologi ved Yale University. Han arbeidet deretter som analytiker ved Office of Strategic Services, forløperen for CIA, blant annet sammen med filosofen og sosiologen Herbert Marcuse. Fra 1945 til 1947 underviste Moore ved University of Chicago før han i 1947 flyttet til Russlandssenteret ved Harvard University. Moore ble fast tilknyttet Harvard i 1951 og forble der fram til han gikk av med pensjon i 1979.
Først arbeidet Moore hovedsakelig med sovjetisk politikk og utga bøker som Soviet Politics: The Dilemma of Power (1950) og Terror and Progress: USSR (1954). Mot slutten av 1950-tallet rettet oppmerksomheten mot samfunnsvitenskapelig metode og teori og utga boken Political Power and Social Theory (1958). Hans hovedverk er Social Origins of Democracy and Dictatorship (1966), der han forsøkte å forklare de historiske vilkår for demokratiske, fascistiske og kommunistiske styresett med utgangspunkt i agrarstruktur og klassekonstellasjoner. I analysen sammenlikner han de politiske og samfunnsøkonomiske endringene i seks ulike land. Boken har blitt stående som en klassiker innen statsvitenskap og historisk sosiologi. Andre arbeider omfatter Reflections on the Causes of Human Misery and Upon Certain Proposals to Eliminate Them (1972), Injustice: The Social Bases of Obedience and Revolt (1978), Privacy: Studies in Social and Cultural History (1984), Authority and Inequality under Capitalism and Socialism (1987), Moral Aspects of Economic Growth, and Other Essays (1998), og Moral Purity and Persecution in History (2000).
Framtredende statsvitere som Theda Skocpol og Charles Tilly studerte og arbeidet under Moore ved Harvard.
Demokrati og diktatur – Agrarstrukturens rolle
Moore ønsket med boken Social Origins of Dictatorship and Democracy å lansere en alternativ forklaring på den politiske utviklingen som i første halvdel av 1900-tallet hadde ledet til etableringen av totalitære styresett i mange store land, en utvikling mange hadde villet forklare med henvisning til utviklingen av industrikapitalisme. I boken setter Barrington Moore seg i stedet fore å forklare ulike utviklingsveger fram mot det moderne samfunn, utviklingsveger som avhengig av ulik agrarstruktur og klasseallianser. Disse konstellasjonene ville ende enten i liberalt demokrati, eller i fascistisk eller kommunistisk diktatur. Hovedforklaringen ligger for Moore i måten jordeiendom er fordelt på, den samfunnsøkonomiske stillingen til landbruket i de ulike land og til maktforholdene mellom ulike klasser, inkludert klasser av storgodseiere og bønder. Strukturen i landbruket og alliansen mellom storgodseiere og industri- og handelsborgerskap avgjorde landenes politiske utvikling. I særdeleshet tildeles det jordeiende aristokratiet en nøkkelrolle, idet denne klassen, ifølge Moore, i alle land har vært den mest konsekvent antidemokratiske gruppen.
Kommunistisk diktatur ville være utfallet av den sosiale og politiske utviklingsprosessen i samfunn der småbøndene, enten disse var selveiende eller jordløse landarbeidere, ledet den sosiale revolusjon. Dette ville skje bare dersom borgerskapet var lite og uten sosial og politisk innflytelse, samtidig som statsmakten var sterkt sentralisert og revolusjonspotensialet hos småbøndene var stort. Småbøndenes revolusjonspotensial er stort når bøndene er bundet til jorden og der deres politiske og sosiale rettigheter begrenses ved hjelp av statsmakten, med fraværende jordeiere, samtidig som bøndene driver et ikke-kommersielt landbruk hovedsakelig for lokalt konsum i egalitære bondesamfunn. Dette var, ifølge Moore, forholdene som i Russland og Kina la grunnlaget for revolusjon og kommunistisk styresett.
Fascistisk diktatur var på sin side resultatet av en allianse mellom storgodseiere, statsmakten og borgerskapet i en situasjon der samfunnet allerede har gjennomgått den første industrialiseringen. Denne klassealliansen kommer i stand der storgodseierne makter å bevare sin stilling og forblir politisk dominerende også etter at industrialiseringen har kommet i gang, samtidig som landbruket er markedsorientert i en struktur der godseierne utnytter klassen av småbønder og landarbeidere og hindrer den i å utvikle noe revolusjonært potensial. Industriborgerskapet er på sin side ikke sterkt nok til å utvikle noen selvstendig politisk rolle, blant annet som følge av at staten har hatt en sentral rolle i industrialiseringen. Tyskland og Japan var land som utviklet seg etter denne linjen, ifølge analysen til Moore.
Det tredje mulige utfallet av den sosiale og politiske moderniseringsprosessen var, ifølge Moores analyse, demokratisk styresett. Demokrati ville bli utfallet bare i de land der storgodseiernes politiske makt ble begrenset. I England skjedde dette ved at landaristokratiet opplevde at landbruket ble kommersialisert og ved at godseierne i løpet av industrialiseringsprosessen ble forbigått av handels- og industriborgerskapet. Heller ikke i Frankrike overlevde storgodseierne som selvstendig handlekraftig klasse, da den revolusjonen knekte dem og statsmakten ble den sentrale politiske aktør.
Mika (profet)
Mika (hebraisk: – Mîḵâ) var en profet som virket i Israel omkring 735-700 f.Kr. Hans profetier utgjør grunnlaget for Mikas bok, en bok i jødedommens Neviim («profetene») og kristendommens Gamle testamente. Innen kristendommen kalles han en av de «mindre» profetene. Etter de fleste eksegeter var det Mika selv som skrev kapittel 1-3; og muligens også kapittel 6 og deler av 7.
Institutt
Et institutt (av latin: instituere = «å etablere») er en institusjon som har forskning og/eller utdanning som sin hovedoppgave.
Norge
I Norge kan institutter enten tilhøre en større enhet, som et universitet eller en høyskole, eller utgjøre en uavhengig privat eller statlig enhet. Ved universiteter er institutter gjerne den minste enheten som dekker et «grunntema», og flere institutter i beslektede fag er ofte sammenfattet i fakulteter. Eksempler på frittstående institutter i Norge er Institutt for fredsforskning, Institutt for journalistikk, Institutt for samfunnsforskning eller Norsk institutt for naturforskning.
Barahirs ring
Ringen hadde form som to slanger som kveilet seg om seg, den ene spiste den andre, som hadde krone på hodet. Øynene var grønne edelstener fra Valinor, og merket var Finarfins etterkommere.
Beren brukte denne ring som bevis på hvem han var da han kom til Menegroth for å spørre om Lutiens hånd. Han brukte den og til å bevise hvem han var for Finrod Felagund da han besøkte Nargothrond for å be om hjelp til å få tak i en av Feanors silmariller som Morgoth hadde stjåle.
Ringen ble senere gitt til hans sønn Dior, og han gav den til datterenElving. Elving gav den til sin sønn Elros, Elronds bror. Ringen ble så tatt med til Numenor som arvestykke, og senere til herrene av Andunie. Elendil bragte den med seg til Midgard da Numenor gikk under, og den var et arvestykke i Arnor helt frem til Aragorns tid, som man vet bar den, og vi vet at Aragorn fikk den med sin far Arathorn på dødsleie.
Appius Claudius Pulcher
Appius Claudius Pulcher var romersk konsul i 212 f.Kr.
Han deltok i den andre punerkrig og var guvernør i Sicilia i 214. Han var medkommandant på en ekspedisjon til øya i 213 sammen med Marcus Claudius Marcellus da karthagerne landet der. Claudius ble beseiret i det første slaget ved Capua mens han var konsul.
Han var sønn til Publius Claudius Pulcher som var konsul i 249 f.Kr.
Balbergbakkene
Balbergbakkene var et skihoppanlegg ved Fåberg i Innlandet. Anlegget lå på østsiden av fjellet Balbergkampen, sørøst for Fåberg, og besto av fire hoppbakker med størrelse K120, K40, K25 og K15. Hoppanlegget var i bruk fra 1972 til 1992. Det ble lagt ned da Lysgårdsbakkene på Lillehammer ble åpnet foran OL i 1994. Balbergbakkene var eid av Lillehammer skiklub.
Storbakken var arena for et verdenscuprenn i spesielt hopp 9. mars 1984. Den var arena for NM i stor bakke i 1973, 1978 og 1983. Bakken hadde renn i den norske hoppuka på 1970-tallet, og i europacupen (nå kontinentalcupen) i 1982/83. Bakkerekorden var 130,5 meter, satt av Tom Levorstad i 1981.
Balbergbakkene var planlagt brukt under OL på Lillehammer i 1992 (som i stedet ble tildelt Albertville) og 1994, men planen ble endret i 1989, etter at Lillehammer hadde fått OL. Grunnen var at man måtte ha brukt mye penger på å bygge en akseptabel adkomstvei til anlegget, samt vann og kloakkanlegg. Dessuten var det begrenset med plass i området, og det ble vurdert at Lysgårdsområdet ovenfor Lillehammer sentrum ville gi bedre muligheter, med plass til både hoppbakker, langrennsstadion og anlegg til andre øvelser. En annen grunn til at Balbergbakken ikke ble brukt i OL, var at bakken lå i en slik vinkel at hopperne ville bli vist i motlys under TV-overføringen av hopprennene, noe som ville gi dårlige bilder.
Internasjonale renn
Hoppukerennet i 1980 er tatt med for fullstendighetens skyld, selv om det ikke var en del av verdenscupen, som startet opp samme sesong. Rennet i europacupen i 1982 er utelatt.
Zjukovka
Zjukovka (russisk: Жу́ковка) er en by i Brjansk oblast i Russland. Den ligger ved elva Desna (i Dneprs nedbørfelt), rundt 50 km nordvest for Brjansk. Innbyggertall: 19 731 (folketelling 2002), 19 706 (folketelling 1989).
Den ble grunnlagt i 1868 som en jernbanestasjon ved Orjol–Riga-banen. Bystatus ble innvilget i 1962.
Charles Alphonse Armand Vanuytven
Charles Alphonse Armand Vanuytven O.Praem. (født 25. april 1880 i Geel i Belgia, død 18. mars 1969) var en belgisk ordensgeistlig og katolsk apostolisk vikar av Buta.
Prest
Charles Alphonse Armand Vanuytven gikk inn i premonstratenserordenen og ble ordinert til prest den 28. desember 1903.
Biskop
Den 25. april 1924 utnevnte pave Pius XI ham til titulærbiskop av Megara og apostolisk vikal av Vest-Uélé (senere Buta). Biskopen av Namur, Thomas Louis Heylen O.Praem., bispeviet ham den 11. september samme år; medkonsekratorer var hjelpebiskop i Mechelen Antoine Alphonse de Wachter, og den emeriterte apostoliske vikar i Danmark, Josef Ludwig Brems O.Praem.
Charles Alphonse Armand Vanuytven trakk seg som apostolisk vikar av Buta i desember 1952. Vanuytven deltok på alle fire sesjonene av Andre Vatikankonsil.
Episkopalgenealogi
Hans episkopalgenealogi er:
Hundorp stasjon
Hundorp stasjon er en jernbanestasjon på Dovrebanen. Den ble åpnet i 1896 da jernbanen ble forlenget fra Tretten til Otta. I 1983 ble stasjonen fjernstyrt, og i 2001 ble persontrafikken nedlagt. Stasjonen har i dag status som fjernstyrt krysningsspor.
Karianne
Karianne er et norsk kvinnenavn. Navnet er en sammensetting av Kari og Anne, som betyr henholdsvis «ren» og «gunst» eller «nåde».
Etymologi
Karianne en sammensetting av kvinnenavnene Kari og Anne. Kari er en kortform av Katarina som kommer av det greske navnet Aikaterine som har en usikker opprinnelse. Senere ble navnet knyttet til det greske ordet katharós som betyr «ren». Anne er avledet av Hannah som har opprinnelse i det hebraiske ordet for «gunst» eller «nåde», channah.
Utbredelse
I nyere tid har Karianne vært svært lite brukt som døpenavn i Norge før ca. 1960. Navnet var mest populært som døpenavn på 1970-tallet.
Dassault Rafale
Dassault Rafale, tidligere Avions de Combat Expérimentaux, er et fransk jagerfly, valgt av den franske regjeringen da Frankrike trakk seg fra Eurofighter-prosjektet i 1985.
Dassault Rafale er et multirolle-jagerfly. De første serieproduserte flyene ble levert Frankrike i desember 1998.
Operativ tjeneste
Rafale fikk sin ilddåp 28. mars 2007 da en Rafale M F2 fra hangarskipet «Charles de Gaulle» slapp to GBU-12 Paveway II laserstyrte bomber for nærstøtte for nederlandske tropper i Afghanistan. Rafale debuterte med Armée de l'air 1. april, da et fly slapp én GBU-12 mot mål i fjellområdene 200 km øst for Kabul.
Karlshorst stasjon
Karlshorst stasjon er en regional- og S-Bahnstasjon i strøket Karlshorst i Berlin-Lichtenberg. Den ligger langs strekningen Niederschlesisch-Märkische jernbane.
Nybufjellet (Skien)
Nybufjellet er et fjell i Midt-Telemark og Skien kommuner i Vestfold og Telemark. Fjellet har flere toppunkter, og kommunegrensa går over den nest høyeste, 621,9 meter over havet. Den høyeste toppen (637,3 moh) ligger knappe 200 meter lengre øst, i Skien kommune. Sør for toppen ligger en heller med bålplass og sengebrisk. Helleren ligger bare noen titalls meter nord for traktorveien østover fra Mordartjønn, men er lett å overse.
Karlshorst stasjon
Stasjonen ble åpnet 1985 som endestasjon for å betjene besøkerne til hesteløpsbanen som hadde blitt bygd året før. I 1928 ble den del av S-Bahnstrekningen Potsdam–Erkner. Denne strekningen ble ombygd til russisk bredspor i 1945 fordi Stalin ikke ville bytte tog da han skulle reise til Potsdamkonferansen. Den ble bygd tilbake til normalspor september samme år.
Nybufjellet (Skien)
Fjellet kan nås fra Sauherad via bomvei fra Nordagutu, forbi Landtjønn mot Dalsvatn og Vihus. Fra parkeringplassen går det traktorvei bratt oppover til Mordartjønn. Fra Mordartjønn går det sti deler av veien, på nordsida av tjønna.
Bjørn Enes
Bjørn Enes (født 23. februar 1951 i Haugesund) er norsk forfatter og frilansjournalist. Han var industriarbeider og faglig tillitsvalgt ved Falconbridge Nikkelverk i Kristiansand 1972–1993, avis- og TVjournalist i Fædrelandsvennen 1993–2002 og har siden vært frilanser. I årene 2015-2021 var daglig leder under oppbygginga av Memoar - norsk organisasjon for muntlig historie.
Han begynte sin skribentvirksomhet som novelleforfatter i Norsk Kjemisk Industriarbeiderforbund sitt fagblad Fabrikkarbeideren fra 1986, og publiserte en rekke kriminalfortellinger i A-magasinet fram til 1993. Etter 20 år i journalistikk, publiserte han sin første roman «Til minne om Linda» som bloggfortelling i 2013.
Som avisjournalist var han allround-reporter med spesiell interesse for portrettintervjuer, utenriks- og næringslivsreportasjer. Faglitterær produksjon har vært lokalhistoriske oppdragsproduksjoner og essays.
Han har arbeidet med dokumentar- og helsefilmprosjekter i roller som produsent, manusforfatter, innspillingsleder og intervjuer. I perioden 2004–2011 var han engasjert i flere utviklingsprosjekter innen interaktive nisjemedier.
Siden 2012 har han arbeidet fra Bergen. I 2015 var han med å stifte organisasjonen Memoar, og ble valgt til den første lederen av organisasjonen, en rolle han hadde fram til årsskiftet 2021/2022. .
Antonio Pettigrew
Antonio Pettigrew (født 3. november 1967 i Macon i Georgia, død 10. august 2010 i Chatham County i Nord-Carolina) var en amerikansk friidrettsutøver. Han vant gullmedaljen på 400 meter under VM i friidrett 1991 i Tokyo. I samme mesterskap fikk han sølv på 4 x 400 meter stafett.
Under OL 2000 i Sydney var han med på det amerikanske laget som vant gull på 4 x 400 m stafett.
Pettigrew ble funnet død i sin egen bil i Chatham County, Nord-Carolina, 10. august 2010. Han tok overdose på et medikament som inneholdt stoffet difenhydramin. I tiden ved hans død arbeidet han som assistenttrener ved University of North Carolina.
Gondol (båttype)
En gondol er en tradisjonell robåt fra Venezia. Gondoler har i århundrer vært det viktigste transportmiddel i Venezia. Den dag i dag er gondoler i bruk som ferger (traghetti) over større kanaler. Dette er store gondoler, og manøvreres av to gondolieri.
Gondolen drives fremover av gondolieren som står bakerst, ser fremover og skyver den ene åren. Gondolieren bruker åren som åre, ikke som stake, selv om den holdes nesten loddrett. Vannet i kanalene i Venezia er for dypt til at staking er mulig. Gondolene skal være svartmalt, men helt frem til 1562 fantes de i flere farger. Dette året ble det forbudt, fordi man anså det ostentativt og overdådig. Forøvrig, under Regata Storica, den årlige konkurransen mellom bydelene, da kan man se gondoler i farger. Flere av disse gondolene er ekstremt lange, med fra 11 og opp til over tyve roere (!)
Det er estimert at det var flere tusen gondoler i det 18. århundre. Idag finnes det noen hundre. De fleste brukes til turisttrafikk. Det er fortsatt noen som brukes som ferge, men ingen er lenger i privat bruk. Den siste privateide gondolen i byen tilhørte Peggy Guggenheim; hun døde 23.desember 1979.
Utformingen av gondolene utviklet seg frem til slutten av det 19. århundre. På det tidspunktet overtok motorbåter trafikken.
72 (tall)
72 er et partall.
Gondol (båttype)
Gondolene er lange og slanke. De er asymmetriske for å gjøre det enklere å drive den fremover med bare en åre. En gondol består av 200 deler og åtte forskjellige treslag. I 2002 kostet det 41.000 € å bygge en gondol.
72 (tall)
72 er atomnummeret til hafnium.
Annet
72 er også:
Lázaro Martínez (sprinter)
Lázaro Martínez (født 11. november 1962) er en cubansk friidrettsutøver.
Han representerte Cuba under Sommer-OL 1992, hvor han tok sølv på 4 × 400 meter stafett.
Komorene under VM i friidrett 2009
Komorene deltok med to utøvere i VM i friidrett 2009 fra 15. til 23. august i Berlin i Tyskland.
Viktor (utmerkelse)
Viktor er en slovensk utmerkelse for innsats innen media og populærkultur. Den ble innstiftet i 1982, og er blitt utdelt årlig siden 1983, bortsett fra 2016. Viktor-statuetten er utformet med amerikanske Oscar som forbilde.
Visp (Sveits)
Visp er en by og kommune med om lag 7500 innbyggere i det sveitsiske distriktet Visp.
Kombinatorikk
Kombinatorikk er et område innen matematikken som går ut på å telle kombinasjoner av objekter i mengder som deles etter gitte regler. Kombinatorikken inngår i den diskrete matematikken og er nært beslektet med sannsynlighetsteorien i og med at man trenger en metode å finne antall mulige utfall, og antall måter et bestemt utfall kan opptre, for å beregne sannsynligheten for det nevnte utfallet.
Typiske kombinatoriske spørsmål kan være om hvor mange mulige måter det er å stokke en kortstokk, hvilket er 52! (52 fakultet), som er 80 658 175 170 943 878 571 660 636 856 403 766 975 289 505 440 883 277 824 000 000 000 000, eller noe over 80 undesillioner. Et noe mer håndgripelig problem kan være antall mulige lottorekker, som kan beregnes ved binomialkoeffisienten = 5 379 616.
Permutasjoner og kombinasjoner
Ved opptelling av permutasjoner og kombinasjoner, er det generelt to sett av regler. Man snakker ofte om trekninger med eller uten tilbakelegging og der rekkefølgen av trekningen er vesentlig eller uvesentlig, eller utvalget er ordnet eller uordnet, henholdsvis permutasjon og kombinasjon. Det hele kan illustreres ved norske pengespill. Lotto er et spill der trekningen foregår uten tilbakelegging (et tall kan bare trekkes én gang) og rekkefølgen er uvesentlig. Vi snakker om 5 379 616 forskjellige kombinasjoner uten repetisjon. Tipping er derimot et spill der de tre utfallene for hver kamp kan repeteres et vilkårlig antall ganger, men der rekkefølgen av utfallene er høyst vesentlig. En tippekupong har 531 441 forskjellige permutasjoner med repetisjon.
Permutasjoner med repetisjon
Hvis man tar for seg tippekupongen, er det for hver kamp tre mulige utfall – H, U og B. Det er tolv kamper. For første kamp har du tre muligheter, for andre tre muligheter og så videre tolv ganger. Multipliserer man mulighetene man har for hver «trekning», får man antall permutasjoner.
Permutasjoner uten repetisjon
Ser man for seg en urne med baller, der man trekker én og én og ikke legger dem tilbake etterhvert, og rekkefølgen er vesentlig, vil antall muligheter reduseres med én for hver trekning. Har man n baller og trekker utfører k trekninger, er antall permutasjoner
Skal du for eksempel velge tre personer blant fem, vil du første gang ha 5 å velge mellom, så 4 og deretter 3, det vil si 5!/(5-3)! = 5!/2! = 5×4×3=60.
Dersom n = k vil antall permutasjoner være lik n!, fordi n!/(n-n)! = n!/0! = n!/1 = n!. Skal du for eksempel stille opp tre mennesker i kø, kan du gjøre det på 3!=3×2×1=6 måter. For den første plassen har du 3 valg, for den andre 2 og for den siste bare 1. Multipliserer man dette sammen, får man antall permutasjoner.
Kombinasjoner uten repetisjon
Dersom rekkefølgen ikke betyr noe og man skal trekke ut k elementer blant n uten tilbakelegging, er antall kombinasjoner lik binomialkoeffisienten
Dette kommer av at om man trekker k elementer fra n, får man nPk (se ovenfor) muligheter. Men dette tallet inkluderer alle mulige rekkefølger å arrangere de k elementene på, som er k!. Ved å dele nPk på k!, får man da nCk, eller antall kombinasjoner av k elementer blant n.
Antall mulige kombinasjoner i Lotto er 34C7 = 5 379 616, og i Viking-Lotto 48C6 = 12 271 512.
Kombinasjoner med repetisjon
Dersom rekkefølgen ikke betyr noe og man skal trekke ut k elementer blant n med tilbakelegging, er antall kombinasjoner
Skal du for eksempel kjøpe tre smultringer og det er ti typer å velge mellom, er antall mulige kjøp (10 + 3 − 1)! / 3!(10 − 1)! = 220.
For å komme frem til dette kan en ta utgangspunkt i en trekning der vi ikke tar hensyn til rekkefølgen ballene trekkes i, men vi skal legge ballene tilbake i urnen etterhvert. Det sentrale er derfor hvor mange ganger hver av de n ballene har blitt trukket ut. Hvis, for eksempel, n = 3 og k = 5, er ett mulig resultat at vi trekker ball nummer 1 to ganger, ball nummer 2 tre ganger, og ball nummer 3 ingen ganger.
I eksempelet ovenfor vil beholder 1 få to baller, og beholder 2 få tre baller, mens beholder 3 forblir tom. En måte å representere det på er følgende måte:
Her representerer sirkelen en ball, mens de vertikale strekene representerer skilleveggen mellom beholderne. På samme måte vil for eksempel
innebære at beholder 1 inneholder én ball, mens beholder 2 og 3 inneholder to baller hver.
Man ser da at antall uordnede utvalg når man trekker k baller ut av en urne med n baller med tilbakelegging, er det samme som antall måter man kan arrangere k sirkler og n-1 vertikale streker på en linje. Svaret på dette er
Enumerativ kombinatorikk
Det mest elementære innen kombinatorikk er å beregne antall måter bestemte mønster kan formes. La S være en mengde med n elementer. Kombinasjoner og permutasjoner av k elementer fra S vil utgjøre delmengder av k elementer fra denne mengden er delmengder av S vil utgjøre delmengder med k elementer fra S. Permutasjoner av k elementer fra denne mengden vil utgjøre sekvenser av k forskjellige elementer fra S. Formler for å beregne antall mulige permutasjoner og kombinasjoner er tilgjengelige og viktige innen kombinatorikken.
Enumerativ kombinatorikk søker etter forskjellige måter å beskrive en tellefunksjon, f(n), som gitt en samling endelige mengder {Si}, typisk indeksert med naturlige tall, teller antall elementer i Sn for enhver n.
Elliott Sadler
Elliott William Barnes Sadler (født 30. april 1975 i Emporia, Virginia, USA) er en fører i den amerikanske motorsporten NASCAR. Han kjører bil #19 Dodge Dealers/United Auto Workers Dodge Charger for teamet Evernham Motorsports i NASCARs Nextel Cup.
Kombinatorikk
Enumerativ kombinatorikk
De enkleste slike funksjoner er lukkede formler, som kan uttrykkes ved sammensetning av enkle funksjoner som fakulteter, eksponenter og så videre. For eksempel er antall mulige forskjellige rekkefølger i en kortstokk med n kort f(n) = n!.
Det er ikke alltid det er praktisk eller tilfredsstillende å uttrykke slike funksjoner på den måten. For eksempel kan f(n) være antallet forskjellige delmengder av heltall i intervallet [1, n] som ikke inneholder to etterfølgende heltall. Hvis n = 4, tilfredsstiller mengdene {}, {1}, {2}, {3}, {4}, {1,3}, {1,4} og {2,4} dette kravet, så f(4) = 8. Det viser seg at f(n) er fibonaccitall nummer n + 2, slik at funksjonen kan uttrykkes som en lukket formel:
Elliott Sadler
Elliott Sadler er bror av Hermie Sadler, som også kjører NASCAR i Busch Series.
Kombinatorikk
Enumerativ kombinatorikk
der, eller det gyldne snitt. Men nå har det seg sånn at vi ser på en tellefunksjon, og tilstedeværelsen til \sqrt 5 i en slik anses gjerne som uestetisk. Et alternativ som viser tydelig at f(n) er et positivt heltall, kan f(n) i stedet uttrykkes som rekursjonsrelasjonen
men betingelsen f(1) = 1 og f(2) = 1.
En annen angrepsvinkel er å finne en asymptotisk formel:
der g(n) er en kjent funksjon og f(n) nærmer seg g(n) når n går mot uendelig. I noen tilfeller vil en asymptotisk formel være å foretrekke fremfor en horribelt komplisert lukket formel som ikke sier noe om oppførselen til de talte objekter. For eksempelet ovenfor vil en asymptotisk formel være
f(n) kan også uttrykkes som en genererende funksjon, som vanligvis enten er en vanlig genererende funksjon
eller en eksponensiell genererende funksjon:
Pliktavlevering
Pliktavlevering er en plikt til å avlevere allment tilgjengelig materiale som man har produsert til institusjoner som Nasjonalbiblioteket i Norge.
Pliktavlevering ble innført i Frankrike i 1536, mens det i Danmmark-Norge først ble innført i 1697 til Det Kongelige Bibliotek. I 1781 ble loven utvidet til også å gjelde bøker utgitt i samtlige hans majestets riker og land, hvilket så også omfattet Norge.
I Norge er det lov om avleveringsplikt for allment tilgjengelege dokument også kalt pliktavleveringsloven av 9. juni 1989 som regulerer dette.
Formålsparagrafen sier: «Føremålet med denne lova er å tryggja avleveringa av dokument med allment tilgjengeleg informasjon til nasjonale samlingar, slik at desse vitnemåla om norsk kultur og samfunnsliv kan verta bevarte og gjorde tilgjengelege som kjeldemateriale for forsking og dokumentasjon.»
Denne loven er nøytral med tanke på format og medium. Det vil si at loven gjelder ikke bare for bøker og tidsskrifter, men også for film, lyd, kringkasting, digitale dokumenter osv.
Avleveringsplikten følger av lov om avleveringsplikt for allment tilgjengelege dokument (pliktavleveringslova) som trådte i kraft 1. juli 1990. Norge fikk vi den første loven om pliktavlevering i 1697. Innhøsting av nettsider med det norske domenet «.no» begynte i 2005.
I 2006 var antall avleveringer:
70 (tall)
70 er et partall.
70 er atomnummeret til ytterbium.
70 er LXX i romertall.
I andre sammenhenger
70 er også:
Jacqui Smith
Jacqui Smith (født 3. november 1962) er en britisk kringkaster, politisk kommentator og politikker for Labour partiet. Hun var embetsperson for Redditch fra 1997 til 2010. Fra 2007 til 2009 var hun Storbritannias første kvinnelige innenriksminister under statsminister Gordon Brown.
Norberto Téllez
Norberto Téllez (født 22. januar 1972) er en cubansk friidrettsutøver.
Han representerte Cuba under Sommer-OL 1992, hvor han tok sølv på 4 × 400 meter stafett.
Hennadij Avdjejenko
Gennadij Valentinovitsj Avdejenko, ukrainsk Геннадій Валентинович Авдєєнко – Hennadij Valentynovytsj Avdjejenko (født 4. november 1963 i Odessa, Ukraina) er en tidligere friidrettsutøver.
Gennadij Avdejenko startet idrettskarrieren som tresteghopper, og i 1980, bare seksten år gammel, hoppet han 15,57 m. Etter hvert konsentrerte han seg om høydehopp, og hoppet i 1982 2,22 m. Han ble internasjonalt kjent i 1983, da han overraskende gikk til topps under VM i Helsingfors, bare 19 år gammel.
På grunn av østblokkstatenens boikott gikk Avdejenko glipp av OL 1984 i Los Angeles. Under VM 1987 i Roma stod han igjen på seierspallen, denne gang med sølvmedalje.
Karrierens høydepunkt kom så under OL 1988 i Seoul, der han vant gullmedaljen i høyde med et hopp på 2,38, foran amerikaneren Hollis Conway.
Lissmasjön
Lissmasjön er en innsjø i Huddinge kommune i Södermanland, Sverige. Innsjøen har et overflateareal på 0,223 km², og ligger 24,6 meter over havet. Innsjøens gjennomsnittsdybde er på 0,8 meter, og største dybde er på 1,6 meter. Lissmasjön rommer 168 000 m³ vann.
Langs innsjøen går Lissmaleden, som er en sti langs innsjøen med gangbroer av tre der hvor det er våtområder. Det er også et fugletårn ved Lissmasjöns østre del. Innsjøen er i ferd med å gro igjen, og består for det meste av siv og gresstuer, med vann mellom. Innsjøen inngår i Tyresåns sjøsystem.
Miljø
Lissmasjön er en grunn og næringsrik fuglesjø omgitt av beitemarker. Innsjøens bredder er dekket med siv. Lissmasjön dreneres via Lissmaån til innsjøen Drevviken. Lissmadalgangen er et variert jordbrukslandskap med strandbeitemarker, våtbeitemarker, åkerholmer, åkermarker og åpne grøfter. Skogspartiene rundt innsjøen har et stort innslag av eik og hassel. Åkermarkene består hovedsakelig av slått- og gressbeitemarker.
Dyreliv
Lissmasjön har høy verdi for fugleliv, med en rekke sjeldne hekkefugler, både i og rundt innsjøen, og også langs Lissmaån med de våte engene langs elven. Forekomstene av den rødlistede sørlig gulerle er en av länets største. Der er også en hettemåkekoloni her. Vanlige fuglearter i og ved innsjøen er hettemåke, sothøne, vipe, heipiplerke, kanadagås, taffeland, krikkand, enkeltbekkasin, stokkand, kvinand, stillits, stær, linerle, musvåk, kattugle, gråtrost, svarttrost, måltrost, rødvingetrost. Mere sjeldne fuglearter som regelmessig observeres i eller ved innsjøen er rødstilk, vannrikse, sivhøne, sørlig gulerle, skogsnipe, nattergal, skjeand, knekkand, brunnakke, lerkefalk, trane, sangsvane, tornskate, steinskvett, buskskvett, vepsevåk, gjøk og duetrost. Sjeldne fugler som besøker innsjøen på mere tilfeldig basis, er havørn, svartglente, blåstrupe, lappspurv, dvergfalk, myrhauk, heilo og gransanger.
Omgivelser
Sør for Lissmasjön, hvor väg 259 (Haningeleden) passerer, ligger Granby koloniområde, samt Paradisets naturreservat. I reservatet finner man Torpet Paradiset, samt flere innsjøer, blant annet Trehörningen, Ådran og Ormputten. Disse innsjøene dreneres via små elver til Lissmasjön. Også Långsjön tilfører Lissmasjön vann, men denne dreneres også til innsjøen Öran.
The Great Giana Sisters
Piratkopiering har imidlertid gjort spillet til et av de mest kjente og spilte Commodore 64- og Amiga-spillene, og det har i enkelte miljøer en kult-status. Spesielt er spillets musikk, laget av Chris Hülsbeck, anerkjent innen SID-musikk-miljøet som en klassiker.
Handling
Spilleren får rollen som Giana: En jente som sliter med mareritt, hvor hun reiser gjennom 33 forskjellige etapper fulle av monster. Samtidig som hun samler illevarslende diamanter, og leter etter sin søster Maria. Hvert nivå inneholder et visst antall drømme-krystaller, som kan gi poeng når de samles inn for å utgjøre spillets høye poengsum. Et ekstra liv kan oppnås ved å samle inn 100 forskjellige drømme-krystaller. Ekstra liv kan også finnes i form av skjulte elementer som kalles for "Lollipop"
Fiender kan bli beseiret ved å hoppe på dem, eller skyte dem. Fiendene inkluderer ugler, rullende øye-epler, fisk som kan spise kjøtt, eller dødelige insekter. Det finnes også ett defensivt element i spillet som beskytter Giana mot brann. En rekke spesielle gjenstander kan også utløses som påvirker hele skjermen, og som for eksempel fryse alle fiender på skjermen, eller "magiske bomber" som kan drepe alle fiender. Alle disse elementene ligger spredt utover hele spillet.
Det er to typer scener i spillet: En overworld, og en underground. "Overworld" har grønt landskap og rør-formede gjenstander, sammen med bunnløse groper som Giana er nødt til å unngå. De "underjordiske" scenene har ytterligere farer, deriblant problemer med vann eller ild. Det er til sammen 33 etapper i løpet av hele spillet. Skjulte "warp blocks" kan også bli funnet, for å hoppe over utvalgte deler av spillet.
Navi Mumbai
Navi Mumbai (marathi:, IAST: Navi Muṃbaī, norsk: Nye Mumbai) er en by på vestkysten av den indiske delstaten Maharashtra. Den ble utviklet i 1972 som en tvillingby til Mumbai, og er en av de største planlagte byene i verden, med et samlet areal på 344 km² og 163 km² under domsmyndighet av Navi Mumbai Municipal Corporation (NMMC). Navi Mumbai ligger på fastlandet på den østre kysten av Thanebukten. Byens grenser strekker seg fra Airoli i nærheten av Thane i nord og Uran i sør. Navi Mumbais fullstendige byggeområde strekker seg utenfor dagens bygrense, blant annet inn i distriktet Raigad. Byens lengde er nesten den samme som Mumbais.
Vashibroen og Airolibroen forbinder Navi Mumbai til Mumbai. En ny forbindelse mellom Nerul og Uran er under konstruksjon. De mest kystnære og utviklede delene av Navi Mumbai er Vashi og Nerul. Som en følge av dette er Vashi kjent som kongen av Navi Mumbai mens Nerul blir sett på som dronningen av byen. seaboarded folketellingen i 2001 hadde byen en samlet befolkning på 703 947, men i 2007 ble befolkningstallet beregnet til ca. 2 100 000. Av de 2,1 millioner innbyggerne bor omtrent 600 000 i Nerul og ca. 400 000 i Vashi. Resten holder til i Belapur, Kharghar, Koparkhairne og omkringliggende områder.
Navi Mumbai er en del av Mumbai konurbasjon (Mumbai Conurbation). NMMC er også rangert blant de rikeste sammenslutningene i Asia. Navi Mumbai er den eneste indiske byen som vil få omtale i National Geographic Channels Super Cities of the World.
Desinformasjon om Covid-19
Desinformasjon om Covid-19 innebærer falske påstander og konspirasjonsteorier relatert til Covid-19, herunder virusets eksistens og opphav, smittevernstiltak, skjulte agendaer, behandlingsformer uten vitenskapelig dokumentert effekt, diagnostikk og vaksinasjon.
Covid-19 ble den første verdensomspennende pandemien i den digitale tidsalder, og mens teknologien ble et hjelpemiddel i arbeidet med analyse av viruset, smittesporing, informasjonskampanjer og massevaksinasjon, ble det samtidig åpenbart hvordan falske nyheter og konspirasjonsteorier kunne spre seg globalt på kort tid ved hjelp av sosiale medier. Særlig i land hvor det i befolkningen allerede var generelt lav tillit til landets myndigheter har man observert at konspirasjonsteorier og falske nyheter har fått betydelig fotfeste.
Både i Norge og internasjonalt har man kunne se eksempler på hesteskoteorien, der personer med politisk tilknytning ytterst til høyre har funnet sammen med aktivister fra ytre venstre i kampen for sitt budskap. Samtidig har pandemien stimulert til at formidlere av nokså forskjellige typer konspirasjonsteorier har funnet sammen om en felles kampsak. Det er blitt observert at konspirasjonsteorier om pandemien, antisemittisme og russisk propaganda om konflikten med Ukraina spres gjennom de samme kanaler.
Påstander om virusets opphav
De første smittetilfellene knyttet til Covid-19 ble gjort i den kinesiske storbyen Wuhan. Det har da versert påstander om at viruset ble skapt i et laboratorium, og at det forsettelig eller uforsettlig ble lekket fra Wuhan Institute of Virology som hadde coronavirus som et av sine ekspertisefelt. Påstandene har blitt grundig undersøkt av Verdens helseorganisasjon, men det er ikke funnet holdepunkter for dette, og den anerkjente virologen Kristian Andersen har uttalt at virusets karakteristikk taler mot at det er menneskeskapt. Senere er det også kommet opplysninger som tyder på at viruset ikke først spredte seg i Wuhan.
Patent på coronavirus
I 2020 ble det spredt en rekke videoer med påstander om at det forut for pandemien var tatt patent på viruset som forårsaket den, noe som angivelig skulle bevise at pandemien var planlagt og iscenesatt. Det er isolert sett riktig at det er blitt tatt patent på enkelte coronavirus, men dette er helt andre virus i samme kategori, og har altså ikke noe med Covid-19 å gjøre. Tilsvarende desinformasjon har blitt spredd om patent på testmetoder.
5G
På forskjellige måter er det forsøkt å trekke en sammenheng mellom utrulling av 5G og pandemien. I juni 2020 fikk en forskergruppe publisert en artikkel hvor det ble hevdet at stråling fra 5G kunne stimulere hudceller til å produsere koronavirus. Artikkelen ble raskt trukket tilbake da andre forskere påpekte at det ikke var noe i artikkelen som støttet en slik konklusjon.
Andre konspirasjonsteorier har begrenset seg til at 5G øker dødeligheten av Covid-19 ved at immunforsvaret svekkes av strålingen fra 5G. I Norge har biolog Iver Mysterud og teleingeniør Einar Flydal formidlet hypotesen om en sammenheng mellom 5G og Covid-19 ved å hevde at det er i amerikanske delstater med 5G utrullet som har hatt flest koronadødsfall. En slik korrelasjon finnes imidlertid ikke.
Som en følge av spredningen av slike konspirasjonsteorier har en rekke 5G-sendere i Storbritannia blitt satt i brann av personer som tror 5G sprer viruset. Flere av mastene sendte kun 3G og 4G.